钦定古今图书集成/明伦汇编/官常典/第478卷 > 伊盆生
## 钦定古今图书集成/明伦汇编/官常典/第478卷 > 伊盆生

按《魏书伊馛传》：“馛子兰，兰子盆生，骁勇有胆气。初为
统军，累有战功，遂为名将，以勋赐爵平城子。神龟二
年，自骁骑将军、直阁将军为持节、右将军、洛州刺史，
与荆州刺史淮南王世遵、鲁阳太守崔模俱讨襄阳，
不克而还，坐免官。后除安西将军、光禄大夫，又为抚
军将军、太仆卿，假镇西将军、西道别将，每战颇捷。自”
崔延伯之后，《盆生》为次焉。进号征西将军，行岐州刺
史，复为西道都督。战殁，赠车骑将军、雍州刺史。永熙
中，重赠骠骑大将军、仪同三司、定州刺史。